69.  ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 7 της 29 Δεκ. 1978/10 Ιαν. 1979 (ΦΕΚ Α΄ 3) Περί καθορισμού των συνδρομών και λοιπών δικαιωμάτων των Εμπορικών και Βιομηχανικών Επιμελητηρίων. Έχοντες υπ’ όψει το άρθρον 6 (εδάφ. α, β και δ) του υπ’ αριθ. 328/1947 Ν.Δ. «περί τροποποιήσεως της περί Εμπορικών και Βιομηχανικών Επιμελητηρίων Νομοθεσίας», τας υπ’ αριθ. 932/1978 και 1150/1978 γνωμοδοτήσεις του Συμβουλίου Επικρατείας, προτάσει του Υπουργού Εμπορίου, αποφασίζομεν: Άρθρον 1. Συνδρομαί. 1.Αι ετήσιαι συνδρομαί των προσωπικών εν γένει επιχειρήσεων ορίζονται κατά τας κειμένας περί φορολογίας εισοδήματος διατάξεις και επί τη βάσει των δηλουμένων, εξ εμπορικών επιχειρήσεων (Δ΄ πηγής) εισοδημάτων της αμέσως προηγουμένης χρήσεως και εις ποσοστόν 1% με κατώτατον όριον δραχ. 400 και ανώτατον δραχ. 4.000. Οι απαλλασσόμενοι της υποχρεώσεως καταθέσεως δηλώσεως εισοδήματος βάσει των κειμένων περί φορολογίας εισοδήματος διατάξεων θα καταβάλλουν ως ετησίαν συνδρομήν δραχ. 400. Αι νεοϊδρυόμεναι επιχειρήσεις θα καταβάλλουν δια το πρώτον έτος ως συνδρομήν των α)Ατομικαί δραχ. 500, β)Ομόρρυθμοι Εταιρείαι (Ο.Ε.) και ετερρόρυθμοι Εταιρείαι (Ε.Ε.) δραχ. 1.000, γ)Εταιρείαι Περιωρισμένης Ευθύνης (Ε.Π.Ε.) και Συνεταιρισμοί καθαρώς εμπορικών σκοπών δραχ. 1.500 και δ)Ανώνυμοι Εταιρείαι (Α.Ε.) δραχ. 2.500. Τα υποκαταστήματα των προσωπικών εν γένει επιχειρήσεων (ατομικών και εταιρικών) εφ’ όσον εδρεύουν εις ετέραν Επιμελητηριακήν περιφέρειαν του Κεντρικού θα καταβάλουν ως συνδρομήν των το 1/3 της υπό του Κεντρικού καταβαλλομένης. Επί πλειόνων υποκαταστημάτων εν τη αυτή Επιμελητηριακή Περιφερεία καταβάλλεται συνδρομή υπό του ενός εξ αυτών. Εάν εν τη περιφερεία του αυτού Επιμελητηρίου εδρεύουν εκτός του Κεντρικού και υποκαταστήματα προσωπικών εν γένει Επιχειρήσεων η συνδρομή καταβάλλεται υπό του Κεντρικού μόνον. 2.Αι συνδρομαί των εργολάβων εκτελέσεως δημοσίων έργων και Ιδιωτικών έργων γενικώς των μη εγγεγραμμένων εις το Τεχνικόν Επιμελητήριον ορίζονται ως και αι των προσωπικών εν γένει επιχειρήσεων. 3.Οι εκ της αλλοδαπής πρόσφυγες Έλληνες, επιθυμούντες να επαναρχίσωσι τας εργασίας των εν Ελλάδι, απαλλάσσονται της υποχρεώσεως καταβολής συνδρομής του πρώτου έτους εις τα οικεία Επιμελητήρια. 4.Επί Ομορρύθμων ή Ετερρορύθμων Εταιρειών η συνδρομή υπολογίζεται δι’ έκαστον ομόρρυθμον μέλος, αλλά το συνολικόν πόσον δι’ άπαντας τους ομορρύθμους εταίρους δεν δύναται, να υπερβαίνη το διπλάσιον του υπό του παρόντος καθοριζομένου ανωτάτου ορίου των προσωπικών Επιχειρήσεων. 5.Αι συνδρομαί των Ανωνύμων Εταιρειών και Εταιριών Περιωρισμένης Ευθύνης καθορίζονται αναλόγως του ονομαστικού αυτών κεφαλαίου καταβεβλημένου ή μη και των αποθεματικών αυτών τόσον του τακτικού όσον και του εξ εκδόσεως μετοχών υπέρ το άρτιον ως και του λογαριασμού, διαφορά εξ αναπροσαρμογής ως εξάγονται ταύτα εκ του ισολογισμού του αμέσως προηγουμένου έτους ως ακολούθως: από    200.001 - 500.000 δραχ. 2.000    «     500.001 - 1.000.000  «      3.000    «  1.000.001 - 2.000.000  «      4.000    «  2.000.001 - 3.000.000  «      5.000    «  3.000.001 - 5.000.000  «      6.000    «  5.000.001 - 7.500.000  «      7.500 Δια το άνω των 7.500.000 δραχ. ποσόν ποσοστόν 1‰, με ανώτατον όριον συνδρομής συνολικώς δραχ. 25.000. Τα εν τη περιφερεία Επιμελητηρίων υποκαταστήματα, πρακτορεία και πρατήρια Ανωνύμων Εταιρειών ή Εταιρειών Περιωρισμένης Ευθύνης των οποίων το Κεντρικόν Κατάστημα εδρεύει εις άλλην Επιμελητηριακήν περιφέρειαν καταβάλλουν το 1/3 των ανωτέρω συνδρομών, επί πλειόνων δε υποκαταστημάτων, πρακτορείων και πρατηρίων εν τη αυτή Επιμελητηριακή περιφερεία καταβάλλεται συνδρομή υπό του ενός εξ αυτών. Εάν εν τη περιφερεία του αυτού Επιμελητηρίου εδρεύουν εκτός του Κεντρικού και Υποκαταστήματα, πρακτορεία και πρατήρια Ανωνύμων Εταιρειών ή Εταιρειών Περιωρισμένης Ευθύνης, η συνδρομή καταβάλλεται υπό του Κεντρικού μόνον. «Οι συνδρομές των Δημοτικών και Κοινοτικών Επιχειρήσεων καθορίζονται όπως και των Ανωνύμων Εταιρειών». Το άνω μέσα σε « » εδάφιο προστέθηκε από το άρθρο μόνο του Π.Δ. 291/8-22 Αυγ. 1986 (ΦΕΚ Α΄ 129). «6.Οι συνδρομές των αλλοδαπών επιχειρήσεων, συμπεριλαμβανομένων και των Τραπεζών, καθορίζονται σε 25.000 δρχ. Σε περίπτωση που οι ανωτέρω αλλοδαπές επιχειρήσεις έχουν ιδρύσει υποκαταστήματα ή πρακτορεία σε άλλες Επιμελητηριακές περιφέρειες, καταβάλλεται το 1/3 της ανωτέρω συνδρομής, όταν δε υπάρχουν περισσότερα υποκαταστήματα ή πρακτορεία στην ίδια επιμελητηριακή περιφέρεια καταβάλλεται συνδρομή από ένα εξ αυτών». Η παρ. 6 αντικαταστάθηκε ως άνω από την παρ. 1 άρθρ. 2 Π.Δ. 38/30 Ιαν.-2 Φεβρ 1984 (ΦΕΚ Α΄ 10). 7.Βιομηχανικαί Επιχειρήσεις (εις ας συμπεριλαμβάνονται και αι μη βιομηχανικαί μεταλλευτικαί) έχουσαι την έδραν των εις ετέραν Επιμελητηριακήν περιφέρειαν εκείνης εις ην διατηρούν την κυρίως βιομηχανικήν των εγκατάστασιν θα καταβάλλουν ως συνδρομήν εις μεν το Επιμελητήριον, εις ο η κυρίως βιομηχανική των εγκατάστασις τα 2/3 της ης υποχρεούνται συνδρομής εις δε το Επιμελητήριον της έδρας των το 1/3 αυτής. Βιομηχανικαί ως ανωτέρω Επιχειρήσεις έχουσαι εν τη έδρα των και την κυρίως βιομηχανικήν των εγκατάστασιν αλλαχού δε δευτερευούσας βιομηχανικάς τοιαύτας καταβάλλουν εις μεν το Επιμελητήριον της έδρας ολόκληρον την συνδρομήν, εις τα λοιπά δε Επιμελητήρια όπου αι δευτερεύουσαι εγκαταστάσεις ανά 1/2 της καταβαλλομένης εν τη έδρα των. «Βιομηχανικές Επιχειρήσεις, όπως παραπάνω που έχουν σε διαφορετικές Επιμελητηριακές περιφέρειες την έδρα, την κύρια Βιομηχανική τους εγκατάσταση και τις δευτερεύουσες εγκαταστάσεις καταβάλλουν ως συνδρομή στο Επιμελητήριο της έδρας το 1/3 της συνδρομής που πρέπει να καταβάλουν τα 2/3 της συνδρομής αυτής στο Επιμελητήριο, που έχουν την κύρια βιομηχανική τους εγκατάσταση και ανά 1/3 της συνολικής συνδρομής, στα Επιμελητήρια που έχουν τις δευτερεύουσες εγκαταστάσεις. (Αντί για τη σελ. 82, 35(α) Σελ. 82, 35(β) Τεύχος Θ92-Σελ. 15 Εμπορικά και Βιομηχανικά Επιμελητήρια 14.Β.αα.69 Βιομηχανικές Επιχειρήσεις που έχουν έδρα τους και δευτερεύουσες εγκαταστάσεις σε άλλη Επιμελητηριακή Περιφέρεια από εκείνη, που διατηρούν την κύρια Βιομηχανική τους εγκατάσταση καταβάλλουν ως συνδρομή στο Επιμελητήριο που έχουν την κύρια Βιομηχανική τους εγκατάσταση τα 2/3 της συνδρομής που υποχρεώνονται να καταβάλουν και το 1/3 αυτής της συνδρομής στο Επιμελητήριο της έδρας τους και για όλες τις δευτερεύουσες εγκαταστάσεις το 1/2 της καταβαλλομένης στην έδρα τους». Τα μέσα στα « » εδάφια προστέθηκαν από την παρ. 2 άρθρ. 2 Π.Δ. 38/30 Ιαν.-2Φεβρ. 1984 (ΦΕΚ Α΄ 10). 8.Αι συνδρομαί των καθαρώς εμπορικών σκοπών συνεταιρισμών καθορίζονται εις δρχ. 1.500. 9.Επιχειρήσεις γενικώς προσωπικαί ή εταιρικαί, ιδρυόμεναι κατά το β΄ εξάμηνον του οικονομικού έτους ή διαλυόμεναι κατά το α΄ εξάμηνον αυτού καταβάλλουν το ήμισυ της ετησίας συνδρομής των. 10.Επιχειρήσεις γενικώς προσωπικαί ή Εταιρικαί εάν μεν τελούν υπό εκκαθάρισιν ή διάλυσιν καταβάλλουν το 1/3 των ετησίων συνδρομών, εάν δε ουδεμίαν εμφανίζουν επιχειρηματικήν δραστηριότητα προκύπτουσαν εκ των υπό του εκάστοτε ισχύοντος Κ.Φ.Σ. προβλεπομένων βιβλίων αυτής, βάσει στοιχείων της Οικονομικής Εφορίας καταβάλλουν δρχ. 400. 11.Επιχειρήσεις γενικώς προσωπικαί ή Εταιρικαί μεταφέρουσαι την έδραν των από μιας Επιμελητηριακής περιφερείας εις άλλην ή κατατασσόμεναι κατόπιν αποφάσεων των Επιτροπών αμφισβητήσεων εις την δύναμιν άλλου Επιμελητηρίου δεν καταβάλλουν συνδρομήν τινά εφ’ όσον έχουν καταβάλει ταύτην εις το Επιμελητήριον εις ο τέως ανήκον. Υποχρεούνται όμως εις την καταβολήν δικαιώματος καταχωρήσεως της Επωνυμίας των κατά τας σχετικάς διατάξεις του παρόντος. Άρθρον 2. Δικαιώματα καταχωρήσεως Επωνυμιών. 1.Αι ατομικαί Επιχειρήσεις θα καταβάλλουν δια την καταχώρησιν της Επωνυμίας των δρχ. 500, τα δε εις ετέρας Επιμελητηριακάς Περιφερείας υποκαταστήματα αυτών δρχ. 250 ανά υποκατάστημα. 2.Αι Εταιρικαί Επιχειρήσεις πλην των Ανωνύμων Εταιρειών και Εταιρειών Περιωρισμένης Ευθύνης θα καταβάλλουν δρχ. 1.000, τα δε εις ετέρας Επιμελητηριακάς περιφερείας υποκαταστήματα αυτών θα καταβάλλουν δρχ. 500, ανά υποκατάστημα. 3.Δια την καταχώρησιν Επωνυμίας Ανωνύμου Εταιρείας ημεδαπής ή αλλοδαπής θα καταβάλλωνται δρχ. 2.500, δια τα υποκαταστήματα, πρακτορεία και πρατήρια αυτών εις ετέρας Επιμελητηριακάς περιφερείας δρχ. 1.250. 4.Δια την καταχώρησιν Επωνυμίας Εταιρείας Περιωρισμένης Ευθύνης ημεδαπής ή αλλοδαπής θα καταβάλλωνται δρχ. 2.000, δια δε τα υποκαταστήματα πρακτορεία και πρατήρια αυτών εις ετέρας Επιμελητηριακάς Περιφερείας δρχ. 1.000. 5.Οι εκ της αλλοδαπής πρόσφυγες Έλληνες έμποροι επιθυμούντες να επαναρχίσωσι τας εργασίας των εν Ελλάδι, καταβάλλουν ως δικαίωμα καταχωρήσεως Επωνυμίας εις τα οικεία Επιμελητήρια, το ήμισυ του υπό των λοιπών καταβαλλομένου. Σελ. 82, 36(β) Τεύχος Θ92-Σελ. 16 6.Επιχειρήσεις εν γένει προσωπικαί και Εταιρικαί μεταφέρουσαι την έδραν των από μιας Επιμελητηριακής περιφερείας εις άλλην εις ην λειτουργεί υποκατάστημα αυτών ουδέν δικαίωμα καταχωρήσεως Επωνυμίας θα καταβάλλουν. 7.Αι συνδρομαί και τα δικαιώματα καταχωρήσεως Επωνυμιών των υποχρέων προς τούτο αναπήρων πολέμου καθορίζονται εις το 1/3 των υπό των λοιπών καταβαλλομένων. 8.Εις περίπτωσιν καθ’ ην Εταιρική Επιχείρησις υποστή οιανδήποτε μεταβολήν άνευ αλλαγής της Επωνυμίας της δεν υποχρεούται εις νέαν καταβολήν δικαιώματος καταχωρήσεως Επωνυμίας. 9.Ομοίως Ανώνυμος εταιρεία μετατρεπομένη εις Εταιρείαν Περιωρισμένης Ευθύνης απαλλάσσεται της καταβολής δικαιώματος καταχωρήσεως Επωνυμίας. Άρθρον 3. Δικαιώματα εκδόσεως πιστοποιητικών. 1.Δια την έκδοσιν πιστοποιητικών προελεύσεως εμπορευμάτων θα εισπράττεται ποσοστόν 1/2‰, επί της αξίας της αναφερομένης εις το σχετικόν τιμολόγιον με ελάχιστον όριον δρχ. 50 και ανώτατον δρχ. 500. 2.Δια την έκδοσιν λοιπών πιστοποιητικών, πιστοποιήσεως υπογραφών δειγμάτων και θεωρήσεως εν γένει θα εισπράττωνται δρχ. 50. 3.Δια πιστοποιήσεως εις ξένας γλωσσάς θα εισπράττωνται δρχ.200. Άρθρον 4. Δικαιώματα Πραγματογνωμοσυνών – Δειγματοληψιών. 1.Τα δικαιώματα δια την διεξαγωγήν πραγματογμωνοσυνών ορίζονται 2% επί της αξίας του αντικειμένου της πραγματογνωμοσύνης με κατώτατον όριον δρχ. 2.000 και ανώτατον όριον δρχ. 5.000. 2.Τα δικαιώματα δια την διεξαγωγήν δειγματοληψιών ορίζονται εις το ήμισυ των καθοριζομένων δια την διεξαγωγήν πραγματογνωμοσυνών. Άρθρον 5. Τα δικαιώματα των Εμπορικών και Βιομηχανικών Επιμελητηρίων εκ των εις ταύτα εγγεγραμμένων επαγγελματιών και βιοτεχνών καθορίζονται συμφώνως προς τας διατάξεις του ισχύοντος Π. Δ/τος περί καθορισμού συνδρομών και λοιπών δικαιωμάτων των Επαγγελματικών και Βιοτεχνικών Επιμελητηρίων. Με το άρθρο μόνο του Π.Δ. 376/13-28 Οκτ. 1986 (ΦΕΚ Α΄ 162) προσαυξήθηκαν κατά 70% οι συνδρομές και κατά 150% τα λοιπά δ/τα που καθορίζονται από το άνω Π.Δ. 7/78. 14.Β.αα.69 Εμπορικά και Βιομηχανικά Επιμελητήρια 